Alm Svarten

Alm Svarten (født i 1981, død 1. januar 2008) var en norsk travhest etter Granvar og Oleanne. Hesten ble kusket av Ulf Thoresen og var en av de mestvinnende kaldblodstravere i Norge.

Eier var Knut Alm fra Majors-Alm i Tingelstad, Hadeland. Alm Svarten tjente 9 505 912 kr, og beste kilometertid var 1.21,5. Tiden ble satt i et løp i Sverige. Leangen-kusken Atle Solhus har også fungert som kusk for Alm Svarten.

Alm Svarten tok sin første seier som treåring 10. april 1984. Sitt siste løp vant han over elleve år senere på Biri Travbane. Han hadde en periode verdensrekorden med sine 184 seiere på 388 løp mellom 1984 og 1995. Alm Svarten er også den eneste hesten som har fått sin «egen bok» skrevet. Boken heter Alm Svarten og ble skrevet av John Buer. Boken skiller seg ut ved at den ble skrevet i jeg-form. Alm Svarten fikk også sin egen sang.Hadeland: Alm Svarten er død, presentert 2. januar 2008

1. nyttårsdag 2008 falt Alm Svarten på en isete vei og skadet seg og måtte deretter avlives.Dagbladet: Alm Svarten avlivet etter fall på isen, presentert 3. januar 2008

Referanser

Kategori:Norske travhester